Ensimmäisiin mäkiin: Born To Ski -valjasliivit - Lumipallo
Skimbaaja, Varusteet
Ensimmäisiin mäkiin: Born To Ski -valjasliivit
Lastenrinteissä näkee paljon vanhempia, jotka roikottavat lapsia sauvan avulla jalkojensa välissä, eikä kenelläkään ole kivaa - lukuunottamatta kanssalaskijoilla, jotka hymistelevät rinnerimpuilulle.
Turvallista kurvailua
Born to ski (BTS) -valjasliivit helpottavat lapsen rinteeseen viemistä. Valjailla pientä laskettaessa suurin hyöty tulee siitä, että lapsen on seistävä omilla jaloillaan. Liivien avulla lapsi voi turvallisesti kokeilla käännöksiä ja jarrutuksia. Valjaat kiinnittyvät vyötärön korkeudelle, josta käännöksiin annettavat vetoavut välittyvät laskijan vartaloon.
Valjailla pientä laskijaa varmistavan kannattaa kuitenkin olla tarkkana, jottei yliohjaa tai vedä laskijan asentoa jatkuvasti takapainoiseksi. Tällöin väärät tekniikat taltioituvat pienen kehoon.
Leikki-ikäisistä esikoululaisiin
BTS on helppo pukea ja siinä on kohtuulliset säätövarat, ja se sopii leikki-ikäisistä esikoululaisiin. Valjaita voi käyttää myös lapsen etupuolelta, jolloin esimerkiksi jyrkkien kohtien laskemista voi harjoitella etupuolelta mallia näyttämällä. Valjaat pitää irrottaa liivistä aina lapsen mennessä hissiin.
Joskus hiihtokoulukin on ihan hyvä vaihtoehto..
Oman lapsen opettamisessa on aina omat haasteensa, niin sosiaaliset kuin hiihtotekniset. Väärän tavan tai tekniikan poisoppiminen on paljon työläämpää kuin heti oikean tavan opettaminen. Skimbaajan virallinen suositus on, että jos et tiedä mitä tehdä, laita lapsi rinteeseen hiihtokoulun kautta. Born to ski on erinomainen apuväline ensilaskujen apuvälineeksi tai jyrkkien kohtien turvalliseen laskemiseen. Se toimii mainiosti myös hiihtokoulukäytössä.
Lisätietoa: Biwak.fi
born to ski, lapset, valjasliivit